stanford-oval/wikipedia huggingface dataset:
Viiruhuppukipuaja

| Viiruhuppukipuaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kipuajat Dendrocolaptidae
Suku::  Tikkaskipuajat Xiphorhynchus
Laji::  ocellatus
Kaksiosainen nimi
 Xiphorhynchus ocellatus  (Spix, 1824) 
Katso myös
   Viiruhuppukipuaja Wikispeciesissä   Viiruhuppukipuaja Commonsissa 
Infobox OKNimi-testi OKIUCN-testi OK: 
Viiruhuppukipuaja (Xiphorhynchus ocellatus) on kipuajien heimoon kuuluva varpuslintu.
Levinneisyys

Viiruhuppukipuajaa tavataan Boliviassa, Brasiliassa, Kolumbiassa, Ecuadorissa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Visiiri (muinainen Egypti)

Visiiri (muinaisegyptiksi djat, tjat tai tjati) oli muinaisessa Egyptissä pääministeriä vastaava virkamies ja maan hallituksen johtaja. Visiirillä oli Egyptissä eniten valtaa kuninkaan jälkeen. Visiiri johti Egyptin hallituksen jokapäiväistä toimintaa ja toteutti kuninkaan linjaukset jakamalla tehtävät hallituksen osastojen kesken. Visiirin alla olivat Egyptin maatalous, talous, laki, sotavoimat, arkkitehtuuri, sisäasiat ja uskonto. Visiiri toimi myös  suurten monumenttien kuten pyramidien ja temppelien valvojana sekä usein myös suunnitteli ja rakennutti ne.
Visiiriltä vaadittiin hyvin monipuolista osaamista: hänellä oli oltava kirjurin koulutus sekä kirjanpitäjän, arkkitehdin, asianajajan, tuomarin, historioitsijan, maanviljelijän ja papin taidot. Hänen edellytettiin noudattavan maatin lakia, ja hän kantoikin Maat-jumalan amulettia virkatunnuksenaan. Visiirin odotettiin myös olevan rehellinen, harkitseva ja tasapuolinen tuomioissaan.
Kuningas valitsi visiirin yleensä omien sukulaistensa joukosta. Usein visiiriksi nousi kuninkaan poika. Visiirit olivat kahta poikkeusta lukuun ottamatta miehiä. Uuden valtakunnan aikana 1570–1069 eaa. Ylä-Egyptillä ja Ala-Egyptillä oli kummallakin oma visiirinsä. Visiirin virka lakkautettiin sen jälkeen, kun Egyptistä oli tullut Rooman provinssi vuonna 30 eaa.
Eräs tunnetuimmista visiireistä oli Imhotep (2667–2600 eaa.), joka palveli faarao Djoseria. Hän ei poikkeuksellisesti ollut kuninkaan omasta perheestä vaan omilla ansioillaan asemaansa noussut tavallinen egyptiläinen.
Wallsport Areena

Wallsport Areena
Wallsport Areena on Seinäjoen Jalkapallokerhon omistama sisähalli. Hallissa on kahvio, toimistotiloja, kokoustiloja, sauna sekä punttisali. SJK osti hallin vuoden 2013 alussa, mutta halli jatkaa toimintaansa edelleen omana yhtiönään.
Wallsport Areenalla on järjestetty jalkapallon vuosittainen Komia-turnaus.
Aiheesta muualla

Wallsport Areenan kotisivut
Walls (Kings of Leonin albumi)

| Walls Kings of Leon |
| --- | --- | --- |

Studioalbumin tiedot
 Äänitetty : 2013
 Julkaistu: 14. lokakuuta 2016
 Tyylilaji: alternative rock
 Kesto: 42.46
 Levy-yhtiö: RCA
Listasijoitukset
  22. 
Kings of Leonin muut julkaisut
| Mechanical Bull 2013 | Walls 2016 | When You See Yourself 2021 |
Walls on yhdysvaltalaisen rockyhtye Kings of Leonin seitsemäs studioalbumi, joka julkaistiin 14. lokakuuta 2016.
Kappaleet

Waste a Moment – 3.03
Reverend – 3.54
Around the World – 3.34
Find Me – 4.05
Over – 6.10
Muchacho – 3.09
Conversation Piece – 4.59
Eyes on You – 4.40
Wild – 3.39
Walls – 5.29
Arvostelut

Soundi:
Ieng Sary

| Ieng Sary |
| --- | --- |
 Sary oikeudenkäyntiä edeltäneissä kuulusteluissa 2010.
Demokraattisen Kamputsean ulkoministeri
 1975–1979  
Henkilötiedot
Syntynyt: 24. lokakuuta 1925 Trà Vinh, Vietnam
Kuollut: 14. maaliskuuta 2013 (87 vuotta) Phnom Penh, Kambodža
Puoliso:  Ieng Thirith
Tiedot
Puolue:  Kamputsean kommunistinen puolue
Ieng Sary (khmeriksi អៀង សារ; alkuperäinen nimi Kim Trang; 24. lokakuuta 1925 – 14. maaliskuuta 2013 Phnom Penh, Kambodža) oli kambodžalainen poliitikko, joka kuului punaisten khmerien johtohahmoihin. Hän oli niin kutsuttu veli numero 3, Pol Potin lanko ja Demokraattisen Kamputsean ulkoministeri ja varapääministeri 1975–1979. Ieng Sary toimi punaisten khmerien ulkoministerinä vielä sen jälkeenkin, kun liike oli ajettu maanpakoon. Hän jätti kuitenkin puolueen 1996 menetettyään asemansa. Kuningas Norodom Sihanouk armahti hänet tämän jälkeen, mutta hänet pidätettiin vuonna 2007 Kambodžan erityistuomioistuimen oikeudenkäyntiä varten. Ieng Sary kuoli kesken oikeudenkäyntiprosessin.
Nuoruus ja opiskeluaika

Ieng Sary syntyi lokakuussa 1925 Trà Vinhin maakunnassa Vietnamin eteläosissa, ja hänen alkuperäinen nimensä oli Kim Trang. Hänen isänsä oli kambodžalainen ja äitinsä kiinalainen. Ieng Sary vaihtoi nimensä 1942 muutettuaan Kambodžaan, joka oli vielä silloin Ranskan protektoraatti. Opiskeluaikanaan hän liittyi itsenäisyyttä ajaneeseen demokraattiseen puolueeseen, ja vuonna 1949 hän järjesti koulussa siirtomaaisännyyttä vastustaneen lakon. Koska Kambodžassa ei ollut vielä ainuttakaan kolmannen asteen oppilaitosta, monien muiden kambodžalaisten tavoin Ieng Sary lähti opiskelemaan Ranskaan, kun opetusministeriössä olleet demokraatit järjestivät vuonna 1950 hänelle stipendin.
Ieng Sary opiskeli Ranskassa politiikan tutkimusta, mutta laiminlöi opintojaan. Hän asui latinalaiskorttelissa, joka tunnettiin opiskelijaradikalismin keskuksena. Ieng Sary tutustui Saloth Sarin kanssa (myöhemmin Pol Pot) ranskalaisiin kommunisteihin, liittyi Ranskan kommunistiseen puolueeseen ja osallistui sen sisällä toimineeseen kambodžalaiseen Cercle Marxiste -ryhmittymään. Ieng Sary meni Ranskassa naimisiin toisen radikaalin opiskelijan Khieu Thirithin kanssa. Ieng Sary menetti 1953 stipendinsä poliittisten toimiensa takia, mutta asui tämän jälkeen vaimonsa kanssa vielä kolme ja puoli vuotta Pariisissa.
Punaisten khmerien johtohahmo > Vallankumousjohtajana

Ieng Sary ja Ieng Thirith palasivat Kambodžaan vuonna 1957 ja asuivat jonkun aikaa Saloth Sarin ja tämän vaimon Ieng Thirithin isosiskon Khieu Ponnaryn luona. Heistä kaikista tuli opettajia, ja he toimivat kommunistisen liikkeen hallintotehtävissä. Ieng Sary valittiin 1960 Kamputsean työläisten puolueen viisihenkiseen keskuskomiteaan. Hän muutti 1963 kuningas Norodom Sihanoukin kommunistien vastaisten iskujen takia Phnom Penhistä Kâmpóng Chamiin ja eli vallankumouksellisena sademetsäalueella.
Ieng Sary ja monet muut kapinalliset liikkuivat muutaman vuoden ajan Kambodžan ja Vietnamin välisen rajan tuntumassa, kunnes Vietnamin sodan kiihdyttyä he muuttivat Môndôl Kirin syrjäisiin osiin. Puolue muutti nimensä Kamputsean kommunistiseksi puolueeksi, joka pyrki keräämään seuraajia ja valmistelemaan vallankaappausta. Ieng Saryn roolista puolueen rakennusvaiheessa ei ole kovin paljon tietoa. Puolue käynnisti kuitenkin aseellisen kampanjan Sihanoukin hallintoa vastaan vuonna 1968. Yhdysvaltalaismielinen vallankaappaus kaatoi hallinnon vuonna 1970.
Phnom Penhin uuden hallinnon vastustusta johti näennäisesti Kiinassa maanpaossa ollut kuningas Sihanouk. Kommunistit lähettivät Ieng Saryn Kiinaan punaisten khmerien edustajana, ja hän toimikin liikkeen yhdyshenkilönä sekä Pekingiin että Sihanoukille. Ieng Sary matkusti usein Sihanoukin mukana, kun tämä etsi tukea Lon Nolin johtamaa hallintoa vastaan. Punaiser khmerit valtasivat Phnom Penhin huhtikuussa 1975, jolloin Ieng Sary oli Kiinassa. Hänestä tuli uuden Demokraattisen Kamputsean varapääministeri ja ulkoministeri.
Punaisten khmerien johtohahmo > Demokraattisen Kamputsean ulkoministeri

Ieng Sary toimi ulkoministerinä Demokraattisen Kamputsean puhemiehenä ulkomailla. Hän matkusti ulkomailla ja kertoi Kambodžan vallankumouksen olleen historian mahtavin. Koska hänellä oli hyvä maine intellektuellina, hän onnistui houkouttelemaan tuhansia nuoria kambodžalaisia takaisin maahan. Monet näistä tapettiin. Osa lähetettiin uudelleenkoulutusleireille, joita Ieng Saryn ministeriöllä oli useita. Useimmat joutuivat kuitenkin Tuol Slengin pahamaineiseen vankilaan. Ministeriö vastasi myös maakunnallisten virkamiesten puhdistamisesta.
Kun Demokraattinen Kamputsea ajautui 1978 sotaan entisen liittolaisensa Vietnamin kanssa, Ieng Sary pyrki parantamaan maan suhteita ulkomaihin. Vietnamin joukot onnistuivat jo tammikuussa 1979 kaatamaan Demokraattisen Kamputsean hallinnon. Samana vuonna Phnom Penhissä järjestetyssä näytösoikeudenkäynnissä muun muassa Ieng Sary ja Pol Pot tuomittiin poissaolevina kuolemaan. Ieng Sary oli karannut Thaimaan puolelle, missä jatkoi punaisten khmerien ulkoministerinä. Hän muun muassa organisoi vuodesta 1982 alkaen kiinalaisia asekuljetuksia punaisten khmerien tukikohtiin. Hän oli myös edelleen Demokraattisen Kamputsean maanpaossa olevan hallituksen virallinen edustaja YK:ssa.
Ieng Sary menetti 1982 poliittista valtaansa punaisten khmerien sisällä ja siirsi ministerin tehtävät Khieu Samphanille. Ieng Saryn ehdotettua 1990-luvun alussa, että punaisten khmerien pitäisi osallistua YK:n sopimiin vaaleihin, punaisten khmerien johto siirsi hänet kokonaan syrjään. Hän jätti puolueen vuonna 1996.
Armahdus, uudet syytteet ja kuolema

Kambodžan kuninkaaksi palannut Sihanouk armahti 1996 Saryn kansallisen sovinnon nimissä. Ieng Sary asettui Phnom Penhiin ja vietti eläkeaikaansa suhteellisen hyvissä oloissa. Hän säännöllisesti kiisti osallisuutensa punaisten khmerien hirmutöihin. Ieng Sary väitti muun muassa, että Pol Pot oli yksin vastuussa puolueen linjasta ja strategiasta.
Kambodžan erityistuomioistuimen perustamisen jälkeen YK ilmoitti, että armahdus ei estä syytteiden nostamista kansanmurhasta. Pääministeri Hun Senin mukaan Ieng Saryn vangitseminen saattaisi aiheuttaa levottomuuksia maassa. Ieng Sary ja hänen vaimonsa Ieng Thirith pidätettiin lopulta marraskuussa 2007. Ieng Saryn oikeudenkäynti alkoi marraskuussa 2011. Häntä syytettiin Demokraattisen Kamputsean johtohahmona tapahtumista, jotka johtivat maassa noin kahden miljoonan ihmisen kuolemaan. Hänen syyteluetteloonsa kuuluivat rikoksia ihmisyyttä vastaan, sotarikoksia ja kansanmurha. Sary kielsi syytteet ja väitti, ettei hänellä ollut tietoja punaisten khmerien hallinnon aikana tehdyistä joukkomurhista. Ieng Saryn vaimo Ieng Thirith vapautettiin syytteistä Alzheimerin taudin takia.
Ieng Sary kärsi viimeiset vuotensa sydänongelmista. Hänet vietiin maaliskuun alussa 2013 vankisellistään sairaalaan, ja hän kuoli 14. maaliskuuta Phnom Penhissä. Ieng Sary tuhkattiin seuraavalla viikolla Malaissa Bântéay Méancheăyn maakunnassa järjestetyssä seremoniassa, johon osallistui noin tuhat surijaa.
Aiheesta muualla

Kuvia tai muita tiedostoja aiheesta Ieng Sary Wikimedia Commonsissa
Ieng Sary Romaniassa 1976.
Nuon Chea ja Iang Sary kuulusteluissa.
Voshod 2

Voshod 2 oli Neuvostoliiton toinen useamman kosmonautin lento (18. maaliskuuta 1965). Kosmonautit Aleksei Leonov ja Pavel Beljajev kiersivät maapalloa 173 ja 295 kilometrin korkeudessa. Aleksei Leonov suoritti ensimmäisenä ihmisenä maailmassa sensaatiomaisen avaruuskävelyn. Hän oli ulkona noin viisi metriä avaruusaluksesta 12 minuutin ajan. Avaruuskävely oli päättyä katastrofiin, kun Leonovin avaruuspuku oli avaruuskävelyn aikana tyhjiössä paisunut, ja tämän vuoksi aluksen luukun uudelleen sulkeminen oli liki mahdotonta. Vastoin turvamääräyksiä Leonov päästi puvustaan ilmaa ulos niin että avaruuspuku mahtui sisään. Avaruuskävely piti alun perin suorittaa Vostok 11 -lennolla, mutta se peruuntui. Voshod-kapseli oli muunneltu versio Vostok-avaruuskapselista. Lento kesti noin 26 tuntia.
Voshod 2
Vuoden 1965 10 kopeekan neuvostoliittolainen postimerkki: Voshod 2. Ensimmäinen avaruuskävely.
Virginia-luokka (taistelulaiva)

| Virginia-luokka |
| --- | --- |


Tekniset tiedot
Uppouma:  15 188 t (suunniteltu) 16 352 t (max)
Pituus:  134 m
Leveys:  23 m
Syväys:  7 m
Koneteho:  19 000 ihp (suunniteltu)
Nopeus:  19 solmua
Miehistöä:  812
Aseistus
Meritorjunta:  4 × 12"/40 tykkiä 8 × 8"/45 tykkiä 12 × 6"/50 Mark 6 -tykkiä 12 × 3"/50 tykkiä 12 × 3 naulan tykkiä 4 × 21" torpedoputkea
Virginia-luokka oli Yhdysvaltain laivaston viiden 1900-luvun alussa valmistetun aluksen muodostama predreadnought taistelulaivaluokka.
Alukset

Kolmen ensimmäisen aluksen hankinta vahvistettiin 3. maaliskuuta 1899 annetulla lailla ja kahden viimeisen lailla 7. kesäkuuta 1900.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS Virginia | Newport News Shipbuilding Company | 21. toukokuuta 1902 | 5. huhtikuuta 1904 | 7. toukokuuta 1906 |  |
| USS Nebraska | Moran Brtohers Shipyard | 4. heinäkuuta 1902 | 7. lokakuuta 1904 | 1. heinäkuuta 1907 |  |
| USS Georgia | Bath Iron Works | 31. elokuuta 1901 | 11. lokakuuta 1904 | 24. syyskuuta 1906 |  |
| USS New Jersey | Fore River Shipyard | 3. toukokuuta 1902 | 10. marraskuuta 1904 | 12. toukokuuta 1906 |  |
| USS Rhode Island | Fore River Shipyard | 1. toukokuuta 1902 | 17. toukokuuta 1904 | 19. helmikuuta 1906 |  |
Vorízia

| Vorízia Βορίζια |
| --- | --- |
 Vorízian kylä.
 Vorízia
 Koordinaatit: 35°9′2″N, 24°50′49″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Faistós
Hallinto:  
 – Asutustyyppi:  kylä
 – Kallikrates-koodi:  7107020201
Väkiluku (2011):  484
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Vorízia (kreik. Βορίζια) on Kreikan kylä, joka sijaitsee Kreetan saarella. Se kuuluu hallinnollisesti Faistóksen kuntaan, Iraklionin alueyksikköön ja Kreetan alueeseen. Kylän väkiluku on 484 (vuonna 2011).
Varsamóneron luostari (Moní Varsamónerou).
Vorízian kylä sijaitsee Ída- eli Psiloreítis-vuoren etelärinteessä noin 53 kilometriä lounaaseen Iraklionin kaupungista. Kylä mainitaan ensimmäisen kerran venetsialaisvallan aikaisessa väestönlaskennassa vuonna 1583. Saksalaiset tuhosivat kylän toisen maailmansodan aikaan.
Vorízia muodostaa myös laajemman kyläyhdyskunnan (Τοπική Κοινότητα Βοριζίων, Topikí Koinótita Vorizíon), johon kuuluvat varsinaisen Vorízian kylän lisäksi kylät Laloumás ja Mesískli. Koko yhdyskunnan väkiluku on 491. Kylän lähellä sijaitsee Varsamóneron luostari (Moní Varsamónerou).
Aiemmin kylä kuului Zaróksen kuntaan ja vuodesta 2011 lähtien Faistóksen kunnan Zaróksen kunnallisyksikköön.
Vorukh

| Vorukh |
| --- | --- |
 vaakuna
 Vorukh
 Koordinaatit: 39°51′12″N, 70°34′37″E 
Valtio:   Tadžikistan
Maakunta:  Sugd
Piiri:  Isfara
Hallinto:  
 – Asutustyyppi:  Jamoat
Pinta-ala:  
 – Kokonaispinta-ala:  130 km²
Väkiluku:  23 121
Aikavyöhyke:  UTC+5
Infobox OKVirheellinen NIMI-arvo: 
Vorukh on jamoat eli kunta Isfaran piirissä (nohija) Sugdin maakunnassa (vilojat) Tadžikistanissa. Vorukh on Tadžikistanin eksklaavi, sillä se on kokonaan Kirgisian Batkenin alueen ympäröimä. Pinta-alaa jamoatilla on 130 neliökilometriä. Asukkaita siellä on 23 121, toisen lähteen mukaan 23 000–29 000, joista 95 prosenttia on tadžikkeja ja loput 5 prosenttia kirgiisejä.
Vorukh sijaitsee 3058 metriä korkeasta Ak-Tash-vuoresta etelään. Alueen talous perustuu puutarha- ja maanviljelyyn. Viljelyksille saadaan vettä Karavshin-joesta. Huomattava osa Vorukhin miesväestöstä työskentelee Venäjällä myymässä vihanneksia ja hedelmiä.
Tarkka kartta jossa näkyy Vorukh kartan yläreunassa 70° ja 71° välissä.
Huuhtlampi (Rautalampi, Toholahti)

| Huuhtlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°36′13″N, 26°55′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Huutlamminpuroon 
Järvinumero:  14.712.1.014
Mittaustietoja
Pinnankorkeus:  145,2 m  
Pituus:  860 m  
Leveys:  260 m  
Rantaviiva:  2,099 km  
Pinta-ala:  10,939 ha  
Suurin syvyys:  23,6 m  
Saaria:  ei saaria 
 fiHuuhtlampi 
Huuhtlampi  on Pohjois-Savossa Rautalammilla  Toholahden lähellä sijaitseva lampi.
Maantietoa

Lampi on 860 metriä pitkä, 260 metriä leveä, ja sen pinta-ala on 10,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 2,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Hankaveden alueeseen (14.712) se kuuluu. Lammen vedenpinnan korkeus on 145,2 metriä mpy.
WCW World Heavyweight Championship

World Championship Wrestling (WCW) World Heavyweight Championship oli World Championship Wrestling -nimisen painifirman korkein mestaruus. Se kuului WCW:hen vuodesta 1991 vuoteen 2001, kunnes World Wrestling Federation osti WCW:n ja siitä tuli WWF:n toinen maailmanmestaruusvyö. Joulukuussa 2001, se yhdistettiin WWE Championshipin kanssa, jolloin sen haltijaksi tuli Chris Jericho. Syyskuussa 2002, vyötä alettiin kutsumaan nimellä World Heavyweight Championship.
Westgate (Newcastle)

Eldon Square kuvattuna lännestä.
Westgate on Newcastle upon Tynen kaupunginosa ja äänestysalue. Vuoden 2001 väestönlaskennan mukaan Westgatessa oli 7 595 asukasta.
Westgate on vilksta aluetta ja se käsittää pääosan Newcastlen keskustasta. Sen alueella onkin monia ostoskeskuksia, teattereita ja muita kulttuurimahdollisuuksia sekä muun muassa Newcastlen yliopisto. Siellä on myös keskusrautatieasema ja tärkein linja-autoasema. Westgatessä sijaitsee myös Leazes Park -niminen puisto. Westgaten aluetta palvelee neljä peruskoulua.
WCHL

WCHL on ollut muutaman jääkiekkosarjan lyhenne:
Western Canada Hockey League (1921–1926)
Western Canada Hockey League (juniorisarja) (1932–1933)
Nykyistä Western Hockey League -sarjaa kutsuttiin 1968–1978 Western Canada Hockey Leagueksi
West Coast Hockey League (1995–2003)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”WCHL”, voi hakea sivunnimihaulla, laajalla sivunnimihaulla tai tekstihaulla.
Huukinlampi

| Huukinlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala, Heinola
Koordinaatit:  61°09′08″N, 25°55′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Hanlampeen 
Järvinumero:  14.143.1.002
Mittaustietoja
Pinnankorkeus:  106,1 m  
Pituus:  200 m  
Leveys:  110 m  
Rantaviiva:  0,498 km  
Pinta-ala:  1,328 ha  
Saaria:  ei saaria 
 fiHuukinlampi 
Huukinlampi  on Päijät-Hämeessä Asikkalassa ja Heinolassa Viinakoijan kylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Hanjoen valuma-alueeseen (14.143) se kuuluu. Lammen vedenpinnan korkeus on 106,1 metriä mpy.
Warner Records

| Warner Records |
| --- | --- |

Yritysmuoto:  osakeyhtiö
Perustettu:  19. maaliskuuta 1958
Perustaja:  Jack Warner
Toimitusjohtaja:  Cameron Strang
Puheenjohtaja:  Cameron Strang
Avainhenkilöt:  Dan McCarroll (president), Livia Tortella (COO)
Kotipaikka:   3300 Warner Boulevard, Burbank, Kalifornia, Yhdysvallat
Toimiala:  musiikin tallennus ja myynti
Emoyhtiö:  Warner Music Group
Omistaja:  Warner Music Group
Kotisivu:  www.warnerrecords.com
Infobox OKVirheellinen NIMI-arvo: 
Warner Records Inc. (WBR) on osakeyhtiö ja levymerkki, jonka liiketoiminnan Warner Bros. avasi 19. maaliskuuta 1958 Burbankissa. Se on nykyään osa Warner Music Groupia. Warner Recordsin alamerkkejä ovat muun muassa Sire Records, Reprise Records, Nonesuch ja Maverick Records.
Esimerkiksi Bill Haleyn levytys vuodelta 1960 tehtiin Warner Bros. Recordsille.
Warner Bros. Records on osa Warner Music Groupia, jonka Burbankin toimipiste on kuvassa.
Warner  Recordsin ja sen levymerkkien artisteihin ovat kuuluneet muun muassa Frank Sinatra, Count Basie, Duke Ellington, The Kinks, Joni Mitchell, Jimi Hendrix, Randy Newman, Black Sabbath, The Grateful Dead, The Mothers of Invention, Van Morrison, Neil Young, Jethro Tull, Alice Cooper, Captain Beefheart, James Taylor, Ry Cooder, Gordon Lightfoot, The Band, The Doobie Brothers, Little Feat, T. Rex, Bonnie Raitt, The Allman Brothers Band, Richard Pryor, Rod Stewart, George Harrison, Prince, Van Halen, The Traveling Wilburys, Steve Martin, The Sex Pistols, Talking Heads, Steve Winwood, Dire Straits, Paul Simon, ZZ Top, Quincy Jones, The Who, Eric Clapton, Madonna, Miles Davis, k.d. lang, Randy Travis, Emmylou Harris, Faith Hill, John Fogerty, Hank Williams, Jr., R.E.M., Red Hot Chili Peppers, Candlebox, Green Day, Jane's Addiction, Seal, Tom Petty, Tevin Campbell ja monet muut.
Aiheesta muualla

Virallinen kotisivu
WEGA

WEGA on alkujaan saksalainen radio- ja televisioyhtiö, jonka Sony osti vuonna 1975. Yhtiön alkuperäinen nimi oli Württembergische Radio-Gesellschaft mbh ja se perustettiin Stuttgartissa, Saksassa vuonna 1923.
Sony käytti nestekidenäyttötelevisioissaan WEGA-tuotemerkkiä kunnes korvasi sen merkillä Bravia vuoden 2005 paikkeilla.
Václav Němeček

Václav Němeček (s. 25. tammikuuta 1967 Hradec Králové, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän pelasi Tšekkoslovakian maajoukkueessa vuosina 1988–1993 ja Tšekin maajoukkueessa vuosina 1994–1996. Hän saavutti EM-hopeaa vuonna 1996.
Němeček edusti kotimaassaan Hradec Královéa ja Sparta Prahaa, Ranskassa kausina 1992–1995 Toulousea, Sveitsissä kausina 1995–1997 Servetteä sekä Kiinassa vuosina 1998–1999 Dalian Wandaa.
Němeček pelasi Tšekkoslovakian maajoukkueessa 40 maaottelua, joissa hän teki viisi maalia, ja Tšekin maajoukkueessa 20 maaottelua, joissa hän teki yhden maalin. Tšekkoslovakian yltäessä MM-kilpailuissa 1990 puolivälieriin Němeček pelasi avauskokoonpanossa kaksi alkulohko-ottelua ja tuli vaihdosta kentälle puolivälieräottelussa Länsi-Saksaa vastaan. EM-kilpailuissa 1996 Tšekin maajoukkue saavutti hopeaa ja Němeček tuli vaihdosta kentälle kahdessa alkulohko-ottelussa sekä pelasi avauskokoonpanossa puolivälierässä Portugalia vastaan ja välierässä Ranskaa vastaan.
Iso Arajärvi (Vesilahti)

| Iso Arajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Vesilahti
Koordinaatit:  61°12′55″N, 23°34′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Koskenjoen valuma-alue (35.29)
Laskujoki:  Pussimäenoja 
Järvinumero:  35.290.1.008
Mittaustietoja
Pinnankorkeus:  111,9 m 
Rantaviiva:  15,909 km 
Pinta-ala:  176,29  ha 
Tilavuus:  0,01316654 km³ 
Keskisyvyys:  7,46 m 
Suurin syvyys:  23,75 m 
 fiIso Arajärvi 
Iso Arajärvi  on Pirkanmaalla Vesilahdella ja Akaassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Koskenjoen valuma-alueeseen.